આ તો વાત કરી આ દુષણોની. હવે વાત કરીએ એનાથી બચાવની. બાળક સાથે હંમેશા પોઝીટીવ કમ્યુનિકેશન રાખવું એ પ્રથમ પાસું છે. સ્કૂલથી બાળક આવે ત્યારે તે પેરેંટ્સને તે દિવસે સ્કૂલમાં બનેલ તમામ ઘટનાઓનું વર્ણન કરે તેની તકેદારી રાખવી જોઈએ. સ્કૂલમાં કોણ કોણ સ્ટાફ છે તેની જાણકારી રાખવી જોઈએ. આપણા બાળકે કોની સાથે ફ્રેન્ડશિપ કરી છે, કોની સાથે તે રમે છે, શું રમે છે અને ટીચરનો આપણા બાળક સાથેનો વ્યવહાર, એ બધું જ જાણવું, તે પેરેંટ્સનો હક અને ફરજ છે.